batavere
Store norske leksikon,Historie,Verdens historie og samtidshistorie,Europa,Romerrikets historie
Batavere var et germansk folk som bodde på øya Batavia (nå Betuwe) i Rhin-deltaet og på fastlandet omkring. Området kom under romersk herredømme og kulturinnflytelse etter Caesars erobringer.
Bataverne ble Romas forbundsfeller i kampene mot germanerne og tjente som hjelpetropper i de romerske hærene. Et mislykket opprør mot romersk overherredømme under ledelse av Julius Civilis fant sted 69–70 evt. og er dramatisk skildret av Tacitus i Historiae. Cirka år 300 ser det ut til at bataverne blir opptatt i den større folkegruppen av saliske frankere, som holdt til i de nåværende Nederland og Belgia .I litterære former brukes stadig bataver for nederlender og Batavia for Nederland. Navnet Batavia på de nederlandske besittelsene i dagens Indonesia (Ostindia) stammer herfra. Les mer i Store norske leksikon Romerriket Nederland germanerne frankerne